Bispedømmet Sankt Joseph i Itkutsk
Katedralen i Irkutsk (2011)
**Cyryl Klimowicz** (russisk: Кирилл Леопольдович Климович; født 5. november 1952 i Amangeldi i Kasakhiske SSR i Sovjetunionen) er katolsk biskop av bispedømmet *Sankt Josef for latinerne i Irkutsk*, et av verdens aller største av areal.

Liv og virke
------------

### Bakgrunn

Cyryl Klimowicz ble født i Kasakhstan av polske foreldre som kom fra Braslavområdet i det senere Belarus, vest for Vitebsk. Fra 1956 til 1965 bodde han i Den hviterussiske sosialistiske sovjetrepublikk, og senere flyttet han med familien til Polen. Etter å ha fullført videregående skole i 1974 gikk han inn på presteseminaret «Hosianum» i byen Olsztyn i Polen, hvorfra han ble uteksaminert i 1980.

### Prest

Han ble ordinert til prest 8. juni 1980 av Polens primas, kardinal Józef Glemp. Etter dette var fader Klimowicz sokneprest i byene Wydminy, Pasłęk og Klewki; i denne perioden var han med på byggingen av et nytt seminar i Olsztyn. 

I juli 1990 ble han rektor og dekan for Hlybokaye (Glubokoje, Głębokie) i erkebispedømmet Minsk-Mogilev i Belarus.

### Hjelpebiskop i erkebispedømmet Minsk-Mohilev

Den 13. oktober 1999 utnevnte pave Johannes Paul II Klimowicz til hjelpebiskop i erkebispedømmet Minsk-Mohilev, og titulærbiskop av *Arban*. Den 4. desember 1999 ble han bispeviet i katedralen Den hellige jomfru Maria i Minsk av kardinal Kazimierz Świątek. Medkonsekratorer var Dominik Hrušovský, apostolisk nuntius i Belarus, og Aleksander Kaszkiewicz, biskop av Hrodna.

Fra 1999 til 2003 var biskop Klimowicz generalvikar for Minsk-Mogilev erkebispedømme og rektor for katedralen i Minsk. 

### Biskop av Sankt Joseph i Irkutsk

Den 17. april 2003 utnevnte pave Johannes Paul II ham til bispedømmebiskop av bispedømmet *Sankt Joseph i Irkutsk*, med sete i Irkutsk. Den 15. juni 2003 ble han innsatt i embedet i katedralen i Irkutsk. Han ble også administrator av kirkedistriktet Juzjno-Sakhalinsk.

Den 18. januar 2005 ble biskop Klimowicz utnevnt til viseformann for konferansen for katolske biskoper i Russland (KKER). Han er leder av Kateketkommisjonen og kommisjonen for interkristen og interreligiøs dialog og dialogdn med ikke-troende. Han taler flytende belarusisk, russisk, polsk og italiensk.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio, O.P. (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Erkebiskop Tadeusz Kondrusiewicz (1946-) \*1989
* Kardinal Kazimierz Świątek (1914-2011) \*1991
* Biskop *Cyryl Klimowicz* (1952- ) \*1999

Referanser
----------

1. ↑  «Studio Wschód: Daleka bliska Syberia». Besøkt 15. mai 2021.
2. ↑  «aidrussia.org». Arkivert fra originalen 7. mars 2018. Besøkt 7. mars 2018.  «Arkivert kopi». Arkivert fra originalen 7. mars 2018. Besøkt 24. februar 2022.
3. ↑  catholic-hierarchy.org klim, lest 24. februar 2022

Eksterne lenker
---------------

* (en) Cyryl Klimowicz – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF
 |